Sawisé Pemilu lègislatif rampung, parté sing duwé swara luwih gedhé utawa padha karo telung persèn, bisa nyalonaké pasangan calon présidhèn lan wakil présidhèn kanggo maju menyang Pemilu présidhèn puteran pisanan. Yèn sajeroning Pemilu iki ora ana pasangan calon sing olèh swara punjul 50 persèn, pasangan calon iku langsung diangkat dadi présidhèn lan wakil présidhèn. Sabanjuré, Pemilu présidhèn ubengan kaloro bakal diadani kanthi loro pasangan calon kanthi swara paling akèh. Pemilu présidhèn puteran pisanan 2004 iki diiloni déning 5 pasangan calon présidhèn lan wakil présidhèn, lan wis diadani tanggal 5 Juli 2004. Kasil pemilu iki dhéwé wis diumumaké tanggal 26 Juli 2004, kanthi kasil isih perlu dianakaké pemilu présidhèn ubengan kaloro amarga durung anané pasangan calon sing ngéntukaké swara paling ora 50 persèn.